Vedlegg 14

**Norsk-russisk midlertidig forenklet ordning for utstedelse av lisenser for hverandres fiskefartøy**

De kompetente fiskerimyndighetene i Kongeriket Norge og Den Russiske Føderasjon representert ved Nærings- og fiskeridepartementet og Det føderale fiskeribyrå, heretter partene, er blitt enige om følgende:

1. Partene vedtar midlertidig forenklet ordning for utstedelse av lisenser til norske og russiske fartøy (heretter kalt Ordningen) som skal sikre adgang for partenes fiskefartøy til fiskeressurser i hverandres økonomiske soner og i Fiskerisonen ved Jan Mayen (heretter partenes soner).

2. Hver av partene skal innenfor de kvoter som er fastsatt for den andre partens fiskefartøy gi disse adgang til fiskeressursene i partenes soner.

3. For å gi slik adgang skal partene på telefaks eller e-post, oversende hverandre en liste over fiskefartøy og hjelpefartøy, som tar sikte på å drive virksomhet i den andre partens soner (heretter kalt listen). Listen settes opp i henhold til det formatet som er vist i vedlegget til denne Ordningen (Vedlegg 1). Den parten som mottar listen skal godkjenne denne og bekrefte det til den andre parten. Den godkjente listen er det dokumentet som gir fartøy fra den ene parten adgang til å drive virksomhet i den andre partens sone. Det kreves således ikke at fartøyene fra den ene parten som står på listen skal ha lisensdokument om bord når det driver virksomhet i den andre partens sone.

4. Listen skal inneholde følgende informasjon for hvert fartøy:

* Navn, IMO nummer, internasjonalt kallesignal, flaggstat, rederi, kapteinens fornavn og etternavn
* Type fartøy, lengde, fartøyets tonnasje og hovedmotoreffekt
* Tilgjengelig teknisk kontrollutstyr som sikrer konstant automatisk rapportering av data om fartøyets posisjon
* Fiskeredskap
* Fiskeområder
* Kvoter av viltlevende marine ressurser spesifisert på art
* Når det gjelder norske og russiske fiskefartøy, skal man på listen føre de totale fangstkvantaene av de artene viltlevende marine ressurser som partene har fått tildelt for å drive fiske i hverandres økonomiske soner, uten å fordele disse kvantaene på hvert enkelt fartøy. Fangstkvanta fremgår av vedlegg 5 og 6 fra protokollene fra Den blandete norsk-russiske fiskerikommisjon.

5. Hvis det er nødvendig å gjøre endringer i listen skal partene følge den prosedyren som er beskrevet i denne Ordningens pkt. 3.

6. Partene skal i god tid informere hverandre om de personene som har fullmakt til å undertegne listene.

 Partenes kontaktinformasjon:

 Fiskeridirektoratet i Norge

 Faks + 47 55238090

 e-post: postmottak@fiskeridir.no

 Det føderale fiskeribyråets territoriale avdeling for Barentshavet og Kvitsjøen:

 Faks: + 7 8152 798126

 e-post: murmansk@bbtu.ru

7. Denne Ordningen gjelder ikke for forskningsfartøy.

Denne ordningen erstatter «Norsk-russisk midlertidig forenklet ordning for utstedelse av lisenser for hverandres fiskefartøyer» av 9. oktober 2015 og skal tre i kraft fra den dagen den er undertegnet.

Denne ordningen skal gjelde inntil en av partene informerer den andre parten om at Ordningen sies opp, minst 3 måneder før det skjer.

Utferdiget i Ålesund den 18. oktober 2018 i to eksemplarer på norsk og russisk med samme gyldighet for begge tekster.

Representant for Kongeriket Norge Representant for Den russiske

i Den blandete norsk-russiske føderasjon i Den blandete norsk-

fiskerikommisjon russiske fiskerikommisjon

1. Benjaminsen I.V. Sjestakov

Vedlegg 1

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Список судов страны флага, намеревающихся вести промысел в исключительной экономической зоне другой страны (List of vessels of the Flag State, intending to fish in other Party’s Exclusive Economic Zone)**  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |
|  № | **Рег. номер судна**Vessel Reg. Number | **Название судна**  Name of vessel | **Страна флага** Flag state | **Радио-позывной** RadioCall signal | **Номер ИМО** IMO number |  **Собственник судна** Owner of vessel | **Имя капитана**Captain’s name |  **Тип судна** Type of vessel |  **Длина, м (общая)** Length, m. (overall) |  **Тоннаж, тн** GRT, tn |  **Мощность главного двигателя, л.с.** Main engine power (h.p.) |  **Тип ТСК** Type of VMS equipment |  **Орудия лова** Fishing gear |  **Район(ы) промысла** Fishing area(s) | **Целевые виды водных биоресурсов (ВБР, квотируемые в водах другой Стороны) и судовая квота**  Target species (Target species quoted in another Party's zone) and vessel quota  |
|   |   |   |   |   |   |
|  COD |  HAD |  CAP  |  |   |   |
|
|  1 |  2 |  3 |  4 |  5 |  6 |  7 |  8 |  9 |  10 |  11 |  12 |  13 |  14 |  15 |  16 |
| 1 |  |  |  |  |  |  |  |  |  |  |  |  |  |  |   |   |  |  |  |   |